Hvordan rengør jeg min gasgrill?
Den nemmeste måde at rengøre grillristen på er ved at børste den med en stiv børste, mens grillen stadig er lidt varm. Du skal bare passe på ikke at brænde dig. Hvis grillen er kølet ned, og snavset ikke vil gå af, kan du bruge en køkkensvamp. Bland lidt rengøringsmiddel med varmt vand i en balje og skrub hårdt. For at fjerne snavs og fedt, der har samlet sig i bunden af grillen og på låget, kan du tørre det af med en klud, der er dyppet i vand og fedtopløsningsmiddel, men sørg for, at midlet er godkendt til brug på en grill. Du kan også bruge en grillskraber til hårdere snavs og fastbrændte madrester. Til grillens yderside skal du blot bruge en klud og lidt opvaskemiddel.